Derfor bør du ikke bli bankraner
Utallige Hollywood-filmer har tematisert det «perfekte kuppet»: Rane en bank, og pensjonere seg på en øde øy. Men omfattende statistikk fra både Storbritannia og USA viser at bankran tvert i mot er svært dårlig business. En gruppe britiske forskere har analysert utfallet av over tusen bankran i rapporten «Robbing banks - Crime does pay, but not very much». Og dommen er klar: * Per ran får gjerningsmennene i gjennomsnitt 12.706 pund (cirka 120.000 kroner).- Gevinsten av et bankran er, faktisk, nesten ingenting. Det er ikke evigvarende velferd, konkluderer rapporten.The Wall Street Journal viser til en liknende gjennomgang som er blitt gjort av The Federal Bureau of Investigation i USA. Her er den gjennomsnittlige gevinsten fra bankran i første kvartal i 2011 5531 dollar, cirka 33.000 kroner, ifølge FBI. Tallene er basert på 1083 ran, og den totale ranssummen var 9 millioner dollar, cirka 54 millioner kroner.Statistikken viser også at antall bankran har gått kraftig ned de siste årene: Fra 6800 mellom 2005 og 2007, til 5628 fra 2007 til 2010. Årsaken er trolig fordi stadig flere banker operer på internett. Teknologien har gjort svindel og hacking langt mer attraktivt enn den gammeldagse bankraneren, skriver The Wall Street Journal.
Har du et skjult ønske om å rane en bank og leve uten anstrengelser resten av livet? Da bør du ta en virkelighetssjekk, viser ny statistikk.